|  |  |  |
| --- | --- | --- |
| Description: Description: Description: ZNAKVSSSCOLOR | САВЕЗ САМОСТАЛНИХ СИНДИКАТА СРБИЈЕ | Description: Description: Description: logo_m2 |
| **САМОСТАЛНИ СИНДИКАТ ПРЕДШКОЛСКОГ ВАСПИТАЊА И ОБРАЗОВАЊА СРБИЈЕ** |
| 11000 БЕОГРАД – Дечанска бр. 14/V - 🕿 / факс: 3349-451  - Моб. тел. председнице 066/21 00 28  ПИБ 102693286 \* Матични број 17568418 \* Текући рачун: : 325950060002321842  E-mail: sindikat.predskolaca@gmail.com- www.predskolstvo.rs |

**ДО НАС ЈЕ !!!**

**ПОШТУЈ СВОЈ РАД, АКО ГА ДРУГИ НЕ ПОШТУЈУ**

Позивамо све запослене у предшколском васпитању и образовању и родитеље деце која похађају наше предшколске установе да нам се придруже на протесту са кога ћемо Влади Републике Србије поручити да не одустајемо од захтева за :

**Достојанствене зараде!**

**Јединствено предшколство!**

Док цене трошкова живота и хране настављају да расту, просечна плата запослених у предшколском васпитању и образовању сада је скоро 30% нижа од просечне плате у Републици.

Наш захтев од Владе био је да се од 1. Јануара 2025.год. плата свима у предшколству повећа за 21%, чиме би техничко особље било тек 5% изнад голог минималца, док би основне плате за највише коефицијенте могле да достигну просечну плату у Србији.

Уместо тога, Влада намерава да плате подигне за тричавих 8%, а САМО НЕКОМЕ за 12%!

Коме? Рекли су наставном кадру, исто као у остатку просвете – али остатку просвете су 12% понудли само наставницима са 7. степеном!

Овом понудом Влада шаље јасну поруку да хоће да дели запослене на мање и више важне, али и да не разуме како функционишу предшколске установе – нити да постоје и васпитачи са 4. и 6. степеном, нити да су све структуре запослених важне, нити да тај васпитач са 7. степеном не може да у пракси спроведе оно за шта се школовао ако поред себе нема и сервирку и спремачицу и кувара и возача и кадровског радника… И то све у тренутку када су групе по вртићима попуњене до пуцања и када је горуће питање проширења капацитета, на коме наш синдикат такође инсистира.

И родитељи и запослени знају да вртићи овако не могу да опстану. Тражимо повећање плате за све у истом проценту и плату од које ћемо моћи да достојанствено живимо – ми, који обављамо један од најодговорнијих послова у овој земљи.

По анкетама које су спровеле наше синдикалне организације. протест у суботу, 28. септембра, први је корак у нашим синдикалним акцијама,

Од реакције Владе на наше захтеве зависиће да ли и када ћемо посегнути за следећом синдикалном акцијом која је добила подршку, а то је једнодневно затварање вртића.

НЕМА ДРУГИХ КОЈИ ЋЕ СЕ ИЗБОРИТИ ЗА НАС, ОСИМ НАС САМИХ **ДОЂИ У СУБОТУ, 28.09.2024.год. у БЕОГРАД, НА СЛАВИЈУ у 12 ЧАСОВА !**

Председница

Босиљка Јовановић